Επιπτώσεις των αλλαγών χρήσης γης στις υπηρεσίες βοσκόμενων οικοσυστημάτων στην Ευρώπη
Creators: name: Γοργορίνη, Αγγελική Νικολάου
Publisher: name: Aristotle University of Thessaloniki
Year: 2022
Subjects: Επιπτώσεις εγκατάλειψης βόσκησης
Βοσκόμενα λιβαδικά οικοσυστήματα
Οικοσυστημικές υπηρεσίες
Impact of grazing abandonment
Grazing grassland ecosystems
Ecosystem services

description: Σκοπός της παρούσας βιβλιογραφικής ανασκόπησης ήταν η επίδραση που είχε η εγκατάλειψη της βόσκησης στις υπηρεσίες των λιβαδικών οικοσυστημάτων στην Ευρώπη και η σημείωση των διαστάσεων που έχει λάβει το ζήτημα. Σε πρώτο στάδιο, έγινε μια αναφορά στην ιστορική εξέλιξη της κτηνοτροφίας μέχρι και σήμερα, για την κατανόηση των εξελικτικών διαδικασιών αυτής της δραστηριότητας και της σημερινής μορφής που έχει λάβει, καθώς και τη συνεισφορά της στον άνθρωπο και την οικονομία. Στη συνέχεια, δόθηκαν ορισμένοι χρήσιμοι ορισμοί, μεταξύ άλλων αυτός των οικοσυστημικών υπηρεσιών, οι οποίες χωρίστηκαν σε τέσσερις βασικές κατηγορίες βάσει της επικρατούσας, παγκόσμιας βιβλιογραφίας. Τονίστηκαν επίσης, οι αλληλένδετες σχέσεις που αναπτύσσονται μεταξύ της βιοποικιλότητας και των υπηρεσιών. Η αναφορά των περιβαλλοντικών και κοινωνικο-οικονομικών αιτιών που οδήγησαν στην εγκατάλειψη της γης, συνθέτει το επόμενο κεφάλαιο, καθώς αποτελεί χρήσιμη γνώση για τη διαμόρφωση μιας πιο ολοκληρωμένης αντίληψης σχετικά με το θέμα της εργασίας. Στη συνέχεια, ακολουθεί η αναφορά στη μέθοδο που χρησιμοποιήθηκε για την εκπόνησή της. Παρουσιάζεται ύστερα το κεντρικό θέμα της εργασίας, το οποίο είναι η συγκεντρωτική καταγραφή από την επιστημονική βιβλιογραφία και η ανάλυση των επιπτώσεων που προκύπτουν απ’ την εγκατάλειψη της γης των βοσκόμενων, λιβαδικών οικοσυστημάτων της Ευρώπης, στις οικοσυστημικές υπηρεσίες και τη φυτοποικιλότητα. Στα τελευταία κεφάλαια γίνεται παράθεση ορισμένων προτάσεων για την αποτελεσματική και οικολογική διαχείριση των αγρο-κτηνοτροφικών δραστηριοτήτων, καθώς και αναφορά στα βασικότερα σημεία της ανασκόπησης. Αυτά συνοψίζονται κυρίως στην αρνητική επίδραση της εγκατάλειψης της βόσκησης στη φυτοποικιλότητα, στην αλλαγή της σύνθεσης των φυτικών ειδών, στη μακροπρόθεσμη μείωση της πολυλειτουργικότητας του οικοσυστήματος και των υπηρεσιών του και τέλος στη σπουδαιότητα της βόσκησης ενδιάμεσης έντασης.
description: The purpose of this review was to note the impact that abandonment of grazing has had on grassland ecosystem services in Europe and to note the scale of the problem. At first, a reference was made to the historical development of animal husbandry until today, for the understanding of the evolutionary processes of this activity and its current form, as well as its contribution to man and the economy. Some useful definitions were then given, including that of ecosystem services, which were divided into four main categories based on the prevailing global literature. The interrelationships between biodiversity and services were also emphasized. The report of the environmental and socio-economic causes that led to the abandonment of the land composes the next chapter, as it is useful knowledge to form a more complete understanding of the subject of the essay. The following is a reference to the method used to prepare the review. The main subject of the essay is then presented, which is the aggregate recording from the scientific literature and the analysis of the effects of the abandonment of the land of Europe's grazing grassland ecosystems, on ecosystem services and plant diversity. The last chapters present some proposals for the effective and ecological management of agro-livestock activities, as well as reference to the main points of the review. These are mainly summarized in the negative effect of abandonment of grazing on plant diversity, the change of the composition of plant species, the long-term reduction of the multifunctionality of the ecosystem and its services and finally the importance of medium intensity grazing.